
Република Србија
Општина Аранђеловац
Општинска управа
Број: 111-79/2026-01-4
Датум: 05.10.2026. године

Датум оглашавања: 05.10.2026. године

Датум истека рока за пријављивање: 13.10.2026. године

На основу чл. 4. и 83. Закона о запосленима у аутономним покрајинама и јединицама локалне самоуправе („Службени гласник РС“, бр. 21/2016, 113/2017, 95/2018, 114/2021 и 92/2023) и члана 5. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23) оглашава се:
ИНТЕРНИ КОНКУРС ЗА ПОПУЊАВАЊЕ ИЗВРШИЛАЧКИХ РАДНИХ
МЕСТА СЛУЖБЕНИКА И НАМЕШТЕНИКА У ОПШТИНСКОЈ УПРАВИ ОПШТИНЕ АРАНЂЕЛОВАЦ
I Орган у коме се радна места попуњавају:
Општинска управа Општине Аранђеловац, Венац Слободе број 10
II Радна места која се попуњавају:
1. Послови процене утицаја пројекта на животну средину и праћење стања и заштите и унапређења животне средине у Одељењу за имовинско-правне односе, урбанизам, грађевинарство и стамбено-комуналне послове, у звању саветник – 1 извршилац
Опис послова: Врши преглед и проверу документације; спроводи поступак и припрема решења о захтевима за одлучивање о потреби процене утицаја пројеката на животну средину, захтевима за одређивање обима и садржаја студија о процени утицаја пројеката на животну средину, захтевима за давање сагласности на студије о процени утицаја пројеката на животну средину или процене утицаја затеченог стања; спроводи поступак и припрема решења о захтевима за ажурирање студије о процени утицаја; организује јавни увид, јавну презентацију и јавну расправу о студији о процени утицаја и студији затеченог стања пројеката на животну средину; обезбеђује учешће јавности у одлучивању поступку процене утицаја; организује рад и учествује у раду техничке комисије за оцену студије о процени утицаја на животну средину; поступа у својству заинтересованог органа код поступака процене утицаја пред надлежним органима министарства; води јавну књигу о спроведеним поступцима процене утицаја пројеката на животну средину; одређује мере и услове заштите животне средине у припреми израде просторних и урбанистичких планова; даје мишљење на одлуке о изради стратешке процене утицаја планова, програма, стратегија и основа на животну средину; врши оцену извештаја о стратешкој процени утицаја на животну средину; припрема акт о давању сагласности на извештај о стратешкој процени утицаја планова, програма, стратегија и основа на животну средину. Учествује у припреми, доношењу и реализацији програма заштите животне средине, локалних акционих и санационих планова, контроли и праћењу стања животне средине; предлаже и спроводи превентивне и санационе мере за заштиту животне средине; сарађује са удружењима и организацијама цивилног друштва; прати спровођење пројеката из области животне средине који се суфинансирају из буџетских средстава; спроводи активности за јачање свести о потреби заштите животне средине; сарађује са стручним и научним организацијама у циљу размене искустава и информација; учествује у припреми података за одређивање статуса угрожене животне средине; припрема годишњи извештај о стању животне средине; редовно обавештава јавност о стању животне средине и доставља информације на захтев; учествује у изради програма коришћења средстава буџетског фонда за заштиту и унапређивање животне средине; учествује у изради годишњег програма заштите земљишта; припрема извештај о спровођењу мера и активности утврђених годишњим програмом заштите земљишта; доставља податке и информације за потребе информационог система, прикупља податке, формира и води локални регистар извора загађивања; спроводи поступак оцене прихватљивости и даје сагласност на студије оцене прихватљивости у поступцима стратешке процене и процене утицаја на животну средину; предлаже опште услове заштите, начин подизања, одржавања и обнове уништених јавних зелених површина; води податке о јавним зеленим површинама, води управни поступак и доноси управна акта, обавља и друге послове по налогу руководиоца Одељења и начелника општинске управе.
Услови: стечено високо образовање из научне или стручне области техничко-технолошких наука или природних наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, као и потребне компетенције за обављање послова радног места, најмање три године радног искуства у струци
Компетенције које се проверавају у изборном поступку:
• Посебна функционална компетенција у одређеној области рада:
Студијско-аналитички послови – (методе и технике анализирања планских докумената и прописа и израде извештаја о стању у области; технике и методе спровођења ex ante и ex post анализе ефеката јавних политика/прописа и консултативног процеса и израде одговарајућих извештаја; методологија припреме докумената јавних политика и формална процедура за њихово усвајање; методологија праћења спровођења, вредновања и извештавања о ефектима јавних политика) – провераваће се усмено, путем симулације;
• Посебна функционална компетенција за одређено радно место – прописи из делокруга радног места – (Закон о заштити животне средине, Закон о управљању отпадом, Уредба о листи пројеката за које је обавезна процена утицаја на животну средину, листи пројеката за које постоји обавеза подношења захтева за одлучивање о потреби процене утицаја на животну средину, Уредба о начину и поступку управљања отпадом од грађења и рушења)
Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).
2. Повереник Комесаријата за избеглице у Одељењу за привреду и друштвене делатности, у звању сарадник – 1 извршилац
Опис послова: прати остваривање права националних мањина и етничких група и предлаже мере у циљу њиховог побољшања; сарађује са организацијама које окупљају националне мањине и етничке групе и помаже њихов рад; припрема информацију за израду предлога финансијског плана у поступку доношења одлуке о буџету за одређену буџетску годину у области за коју је надлежан и прати његово извршење; прати реализацију пројеката који се тичу националних мањина и етничких група, законску регулативу из ових области и предлаже решења у вези с тим; спроводи и прати спровођење аката органа општине у оквиру делокруга радног места; учествује у планирању и припреми одлука везаних за остваривање права на евидентирање, прикупљање података, утврђивање статуса и положаја избеглих и прогнаних лица, збрињавање и организовање смештаја избеглица и предузимање активности у циљу обезбеђивања повратка у ранија пребивалишта избеглих и прогнаних лица; израђује предлог програма социјалне заштите социјално угрожених лица и социјалне карте у сарадњи са Центром за социјални рад; остварује сарадњу са Комесаријатом за избеглице Републике Србије, Црвеним крстом и другим хуманитарним организацијама; обавља послове који се односе на планирање, припрему, примену и реализацију локалних стратешких докумената из делокруга; учествује у изради нацрта пројеката по објављеним конкурсима републичких и других удружења и организација из делокруга; припрема извештаје о спровођењу стратешких докумената; прати реализацију пројеката по приспелим донацијама; предузима управне радње; обавља и друге послове по налогу руководиоца одсека, руководиоца одељења и начелника општинске управе.
Услови: стечено високо образовање из научне, односно стручне области у оквиру образовно-научног поља правних или других друштвено хуманистичких наука на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године, положен државни стручни испит, као и потребне компетенције за обављање послова радног места, најмање три године радног искуства у струци.
Компетенције које се проверавају у изборном поступку:
• Посебна функционална компетенција у одређеној области рада:
стручно-оперативни послови – (методе и технике опсервације, прикупљања и евидентирања података; технике обраде и израде прегледа података; методе анализе и закључивања о стању у области; поступак израде стручних налаза; методе и технике израде извештаја на основу одређених евиденција)провераваће се усмено, путем симулације;
• Посебна функционална компетенција за одређено радно место – прописи из делокруга радног места – (Статут општине Аранђеловац, Одлука о Општинској управи; Закон о избеглицама; Закон о управљању миграцијама; Закон о општем управном поступку) – провераваће се усмено, путем симулације;
Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).
3. Послови правне помоћи и слободног приступа информацијама од јавног значаја у Одељењу за општу управу и заједничке послове, у звању саветник – 1 извршилац
Опис посла: врши послове пружања правне помоћи грађанима и бесплатне правне подршке у складу са Законом о бесплатној правној помоћи (пружање општих правних информација и попуњавање формулара); води поступак по захтевима и одлучује о њима у складу са законом; води прописане евиденције о пруженој бесплатној правној помоћи; сачињава и доставља надлежним органима редовне годишње и друге прописане извештаје; прати законску и подзаконску регулативу; прима, евидентира и обрађује захтеве за слободан приступ информацијама од јавног значаја у складу са Законом о слободном приступу информацијама од јавног значаја; врши увид у документацију, прикупља потребне информације и документе од унутрашњих организационих јединица ради поступања по захтеву; сачињава и доставља обавештења о стављању на увид документа или о издавању копије документа; води законом прописане евиденције о свим поднетим и обрађеним захтевима, траженим и пруженим информацијама; израђује и доставља Поверенику редован годишњи извештај о раду и поступању органа у области слободног приступа информацијама од јавног значаја; води управни поступак и доноси управна акта; обавља и друге послове по налогу руководиоца одељења и начелника општинске управе.
Услови: стечено високо образовање из области правних наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање три године радног искуства у струци, као и потребне компетенције за обављање послова радног места.
Компетенције које се проверавају у изборном поступку:
• Посебна функционална компетенција у одређеној области рада:
послови правне помоћи грађанима – (систем пружања правне помоћи грађанима; руковање електронском базом прописа; бесплатна правна помоћ; основе процесних закона) – провераваће се усмено, путем симулације;
• Посебна функционална компетенција за одређено радно место: прописи из делокруга радног места – (Статут општине Аранђеловац; Одлука о Општинској управи општине Аранђеловац; Закон о бесплатној правној помоћи; Закон о слободном приступу информацијама од јавног значаја, Закон о општем управном поступку, Правилник о изгледу и ближој садржини обрасца захтева за одобравање бесплатне правне помоћи; Правилник о начину вођења евиденције органа управе јединице локалне самоуправе о захтевима за одобрење бесплатне правне помоћи и бесплатне правне подршке, Правилник о упућивању подносиоца захтева на пружаоца бесплатне правне помоћи, Правилник о начину вођења евиденције о пруженој бесплатној правној помоћи и бесплатној правној подршци.) – провераваће се усмено, путем симулације.
Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).
4. Унапређење и управљање људским ресурсима у Одељењу за општу управу и заједничке послове, у звању саветник – 1 извршилац
Опис послова: обавља правне и стручнe послове из области радних односа у Општинској управи и остваривању права запослених из радног односа, припрема појединачне акте из области рада и радних односа које доноси начелник општинске управе, прати и проучава прописе који се односе на остваривање права из радног односа, обавља стручне послове у поступку избора кандидата и запошљавања, распоређивања, плата и других права из радног односа, обрађује и комплетира акта, врши ажурирање и чување персоналних досијеа, обавља послове везане за пријављивање на здравствено, пензијско и инвалидско осигурање запослених, постављених и изабраних лица у органима општине као и чланова њихових породица преко портала ЦРОСО, вођење управног поступка по службеној дужности у области радних односа, врши анализу, процену и припрему предлога годишњег Програма посебног стручног усавршавања службеника и предлога финансијског плана за његово извршење, проверава да ли је извештај о оцењивању правилно припремљен и ако уочи недостатке, враћа га оцењивачу и контролору ради отклањања утврђених недостатака, припрема предлог решења о одређивању оцене службеника, води управни поступак и доноси управна акта; други послови по налогу руководиоца одељења и начелника Општинске управе.
Услови: стечено високо образовање из области правних наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање три године радног искуства у струци, као и потребне компетенције за обављање послова радног места.“
Компетенције које се проверавају у изборном поступку:
Посебна функционална компетенција у одређеној области рада:
• послови управљања људским ресурсима – (информациони систем за управљање људским ресурсима; прописи у области радноправних односа у органима аутономних покрајина и јединицама локалне самоуправе; компетенције за рад службеника; базичне функције управљања људским ресурсима: анализа посла, кадровско планирање, регрутација, селекција, увођење у посао, оцењивање, награђивање и напредовање, стручно усавршавање; – провераваће се усмено, путем симулације;
Посебна функционална компетенција за одређено радно место: прописи из делокруга радног места – (Статут општине Аранђеловац; Одлука о Општинској управи општине Аранђеловац; Закон о запосленима у АП и ЈЛС, Закон о раду, Закон о платама службеника и намештеника у органима АП и ЈЛС, Закон о општем управном поступку, Уредба о одређивању компетенција за рад службеника у органима АП и ЈЛС, Уредба о спровођењу конкурса за попуњавање радних места у АП и ЈЛС) – провераваће се усмено, путем симулације;
Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).
5. Послови у писарници у Одељењу за општу управу и заједничке послове, у звању референт – 1 извршилац
Опис послова: Примање, отварање и прегледање поште, - прима пакете, часописе, телеграме и друге пошиљке упућене органу управе путем ПТТ, курирске службе или непосредно од грађана, предузећа и установа, распоређивање поште и класификација поште по материјама, евидентирање аката, односно предмета и достављање у рад одељењима и службама, води евиденцију предмета путем аутоматске обраде података у складу са Уредбом о канцеларијском пословању органа државне управе („Службени гласник РС“, бр. 80/92, 45/16 и 98/16) и Упутством о канцеларијском пословању органа државне управе („Службени гласник РС.“ бр. 10/93, 14/93-испр., 67/16 и 3/17) води евиденцију о кретању предмета, води роковник према решењу о вођењу пописа аката, обавештава странке о законском року у којем ће њихов захтев бити решен, пружа помоћ грађанима у вези попуњавања и подношења захтева за остваривање права пред органима општине Аранђеловац, и општинском управом, даје обавештење грађанима о начину састављања и предаје поднесака, води регистар издатих радних књижица, прима на чување радне књижице од предузећа и установа, и води регистар враћених радних књижица, води регистар примљених публикација и часописа и доставља исте надлежним органима, одељењима и појединцима, води евиденцију примљених рачуна и исте прослеђује на даљу надлежност надлежном органу, предузима управне радње; обавља и друге послове по налогу руководиоца одељења и начелника општинске управе.
Услови: стечено средње образовање друштвеног смера у четворогодишњем трајању, положен државни стручни испит, као и потребне компетенције за обављање послова радног места, најмање три године радног искуства у струци
Компетенције које се проверавају у изборном поступку:
Посебна функционална компетенција у одређеној области рада:
административно-технички послови (канцеларијско пословање; технике евидентирања и ажурирања података у релевантним базама података; методе и технике прикупљања података ради даље обраде; методе вођења интерних и доставних књига) провераваће се усмено, путем симулације (усмено)
Посебна функционална компетенција за одређено радно место –, прописи из делокруга радног места:( Уредба о канцеларијском пословању органа државне управе, Упутство о канцеларијском пословању органа државне управе, Статут општине Аранђеловац; Одлука о Општинској управи општине Аранђеловац) – провераваће се усмено, путем симулације (усмено)
Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).
6. Секретар месне заједнице („Стари град“; „Центар“; „Буковик“; „Орашац, Копљаре и Стојник“) у Одељењу за општу управу и заједничке послове, у звању млађи референт – 2 извршиоца
Опис послова: Рад на аналитичко-оперативним пословима за потребе савета месне заједнице, административно-технички послови за припрему зборова грађана и седница савета месне заједнице, реализација одлука и закључака савета месне заједнице, учествује у организовању и спровођењу хуманитарних акција на подручју месне заједнице, обавља послове из области комуналних делатности, припрема извештаје, информације и друге материјале за савет месне заједнице, води евиденцију прилива и утрошка средстава по свим изворима, води евиденцију обвезника самодоприноса и код надлежних органа предузима мере за наплату самодоприноса, обавља по потреби послове благајника месне заједнице, предузима управне радње; обавља и друге послове по налогу савета месне заједнице и руководиоца одељења.
Услови: стечено средње образовање друштвено-природног или техничког смера у четворогодишњем трајању, положен државни стручни испит, потребне компетенције за обављање послова радног места, и најмање шест месеци радног искуства у струци.
Компетенције које се проверавају у изборном поступку:
    Посебна функционална компетенција у одређеној области рада:
административно-технички послови (канцеларијско пословање; технике евидентирања и ажурирања података у релевантним базама података; методе и технике прикупљања података ради даље обраде; методе вођења интерних и доставних књига) провераваће се усмено, путем симулације (усмено)
Посебна функционална компетенција за одређено радно место, прописи из делокруга радног места Уредба о канцеларијском пословању органа државне управе, Упутство о канцеларијском пословању органа државне управе, Статут општине Аранђеловац; Одлука о Општинској управи општине Аранђеловац, Одлука о месним заједницама) провераваће се усмено, путем симулације (усмено)
Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).
7. Послови рачуноводства у Одељењу за финансије и рачуноводство, у звању саветник – 1 извршилац
Опис послова: саставља завршни рачун директних буџетских корисника и консолидовани рачун буџета; прати и проучава законске прописе који регулишу материју из области материјалног финансијског пословања; води помоћне књиге основних средстава и аналитичку евиденцију основних средстава; води материјално-финансијско књиговодство и врши хронолошко одлагање за архивирање целокупне документације у вези са финансијско-материјалним пословањем из своје надлежности; врши квартално и годишње усаглашавање главне књиге са помоћним књигама и евиденцијама; припрема и израђује извештаје, планове и друго у вези материјално-финансијског пословања; прати извршење буџета; припрема све врсте аката у вези буџетског финансирања свих корисника буџетског финансирања; води управни поступак и доноси управна акта; обавља и друге послове по налогу руководиоца одељења и начелника општинске управе.
Услови: стечено високо образовање из научне, односно стручне области у оквиру образовно-научног поља економских наука или менаџмента на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, као и потребне компетенције за обављање послова радног места, најмање три године радног искуства у струци.
Компетенције које се проверавају у изборном поступку:
• Посебна функционална компетенција за одређену област рада:
• финансијско-материјални послови – (буџетски систем Републике Србије; методе и поступци финансијског планирања, анализе и извештавања; терминологија, стандарди, методе и процедуре из области буџетског рачуноводства и извештавања; поступак планирања буџета и извештавање; поступак извршења буџета; релевантни софтвери) – провераваће се усмено, путем симулације;
• Посебна функционална компетенција за одређено радно место – прописи из делокруга радног места (Закон о буџетском систему, Закон о рачуноводству, Закон о локалној самоуправи, Уредба о буџетском рачуноводству, Закон о ПДВ-у, Статут општине Аранђеловац; Одлука о Општинској управи, Одлука о буџету општине Аранђеловац, провераваће се путем симулације (усмено);
Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).
8. Стручни послови буџета у Одељењу за финансије и рачуноводство, у звању саветник – 1 извршилац
Опис послова: прати прописе из области финансија, израђује нацрте одлука о буџету, саставља извештаје о извршењу буџета у складу са Законом, прати извршење буџета, саставља полугодишње и годишње извештаје о учинку програма у складу са законом, прати поступак укључивања капиталних пројеката у буџет у складу са законом и важећом подзаконском регулативом, прати прилив средстава у буџет, води управни поступак и доноси управна акта; обавља и друге послове по налогу руководиоца одељења и начелника општинске управе.
Услови: стечено високо образовање из научне, односно стручне области у оквиру образовно-научног поља економских наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, као и потребне компетенције за обављање послова радног места, најмање три године радног искуства у струци.
Компетенције које се проверавају у изборном поступку:
• Посебна функционална компетенција за одређену област рада:
• финансијско-материјални послови – (буџетски систем Републике Србије; методе и поступци финансијског планирања, анализе и извештавања; терминологија, стандарди, методе и процедуре из области буџетског рачуноводства и извештавања; поступак планирања буџета и извештавање; поступак извршења буџета; релевантни софтвери) – провераваће се усмено, путем симулације;
• Посебна функционална компетенција за одређено радно место – прописи из делокруга радног места (Закон о буџетском систему, Закон о рачуноводству, Закон о локалној самоуправи, Уредба о буџетском рачуноводству, Закон о ПДВ-у, Статут општине Аранђеловац; Одлука о Општинској управи, Одлука о буџету општине Аранђеловац, провераваће се путем симулације (усмено);
Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).
9. Послови протокола и односа са јавношћу у Одељењу за скупштинске послове, у звању сарадник – 1 извршилац
Опис посла: обавља послове везане за организацију конференција за штампу, припремање саопштења за средства јавног информисања у циљу информисања грађана и остварења начела јавности рада; израда прес-клипинга; обављање послова протокола, представљање Општине путем интернет сајта, обавља послове протокола за потребе кабинета председника, председника општине и других органа општине, као и друге послове по налогу председника Општине; послови припреме радних и других састанака, послови праћења активности на реализацији утврђених обавеза, послови пријема странака које се непосредно обраћају председнику и осталим функционерима Општине; прати и одржава комуникацију за потребе кабинета председника општине; пријем и решавање примедби, захтева и молби; учествовање у организацији Дана града; комуникација са братским градовима и општинама; други административно-технички послови за потребе председника и изабраних функционера; води управни поступак и доноси управна акта; обавља и друге послове по налогу руководиоца Одељења и начелника Општинске управе.
Услови: високо образовање на основним академским студијама у обиму од 180 ЕСПБ бодова, основним струковним студијама, односно на студијама у трајању до три године, положен државни стручни испит, као и потребне компетенције за обављање послова радног места, и најмање три године радног искуства у струци.
Компетенције које се проверавају у изборном поступку:
Посебна функционална компетенција у одређеној области рада
• послови односа с јавношћу: управљање односима с јавношћу; односи с медијима; медијска писменост; менаџмент догађаја; кризни менаџмент; заштита података о личности; провераваће се путем симулације (усмено);
• Посебна функционална компетенција за одређено радно место, прописи из делокруга радног места (Закон о локалној самоуправи, Закон о јавном информисању и медијима, Закон о електронским медијима, Закон о заштити података о личности, Статут општине Аранђеловац, Одлука о Општинској управи општине Аранђеловац) провераваће се путем симулације (усмено);
Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).
10. Послови одржавања хигијене радних просторија у Одељењу за општу управу и заједничке послове у звању намештеник – пета врста радног места – 2 извршиоца
Опис посла: обавља послове чишћења и одржавања хигијене у пословним просторијама о којима се старају органи општине, чишћење простора око зграде органа општине, чишћење инвентара и опреме и одржавање зеленила у радним просторима и холовима; обавља и друге послове по налогу руководиоца одељења и начелника општинске управе.
Услови: стечено основно образовање.
Провера стручне оспособљености, знања и вештина кандидата у изборном поступку:
Провера стручне оспособљености вреднује се тако што се проверавају способности кандидата за успешан рад на радном месту, увидом у податке које је кандидат навео у својој пријави и приложеним доказима из пријаве, усмено кроз разговор са кандидатом и усмене симулације.
III Место и адреса рада:
Аранђеловац, Венац Слободе број 10
IV Право учешћа на интерном конкурсу:
На интерном конкурсу могу да учествују службеници и намештеници запослени на неодређено време у Општинској управи општине Аранђеловац.
Право учешћа на интерном конкурсу имају службеници у истом звању или службеници који испуњавају услове за напредовање у звање у које је разврстано радно место које се попуњава.
V Пријава на интерни конкурс врши се на прописаном обрасцу пријаве
Образац пријаве на овај конкурс доступан је у Одељењу за општу управу и заједничке послове, канцеларија број 17.
Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку.
Подносилац пријаве ће бити обавештен о додељеној шифри у року од три дана од пријема пријаве и то на имејл адресу коју је навео у пријави.
VI Рок за подношење пријаве
Рок за подношење пријаве на интерни конкурс је 8 дана и почиње да тече од 06.10.2026. године и истиче 13.10.2026. године.
VII Адреса на коју се подноси пријава за интерни конкурс:
Општинска управа Општине Аранђеловац, Венац Слободе 10, са назнаком: „За интерни конкурс“
VIII Докази који се достављају током изборног поступка
Докази које прилажу кандидати који су успешно прошли фазе изборног поступка, пре интервјуа са конкурсном комисијом:
1. Оригинал или оверена фотокопија дипломе којом се потврђује стручна спрема;
2. Оригинал или оверена фотокопија доказа о положеном стручном испиту за рад у државним органима или доказа о положеном правосудном испиту;
3. Оригинал или оверена фотокопија доказа о радном искуству у струци (потврде, решења и други акти којима се доказује на којим пословима, са којом стручном спремом и у којем периоду је стечено радно искуство);
4. Оригинал или оверена фотокопија решења о распоређивању или решења да је службеник нераспоређен.
Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).
Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.
Фотокопије докумената које нису оверене од стране надлежног органа неће се разматрати.
Рок за подношење доказа: кандидати који су успешно прошли фазу изборног поступка, пре завршног интервјуа са конкурсном комисијом позивају се да у року од пет радних дана од дана пријема обавештења доставе доказе који се прилажу у конкурсном поступку.
Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.
Докази се достављају на адресу која буде наведена у обавештењу.
IX Место, дан и време када ће се спровести изборни поступак:
Са кандидатима чије су пријаве благовремене, допуштене, разумљиве, потпуне и који испуњавају услове предвиђене огласом о интерном конкурсу, на основу података наведених у обрасцу пријаве на конкурс, изборни поступак ће се спровести почев од 14.10.2026. године.
Провера компетенција и завршни разговор са кандидатом ће се обавити у згради Општинске управе општине Аранђеловац, Венац Слободе број 10.
Кандидати ће о датуму, месту и времену спровођења сваке фазе изборног поступка бити обавештени на контакте (бројеве телефона или електронске адресе), које наведу у својим обрасцима пријава.
X Лице које је задужено за давање обавештења о интерном конкурсу: Ања Радовић, телефон: 064/82 76 496.
Напомене:
Неблаговремене, недопуштене, неразумљиве или непотпуне пријаве биће одбачене.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.
Објавити на: сајту општине Аранђеловац, као и огласној табли Општинске управе општине Аранђеловац, Венац Слободе 10.
В.д. начелника Општинске управе

